La Colla Verda repobla les dunes d’Almardà amb flora autòctona
24 d’octubre 2017

![](/media/rzan2okj/51-c_colla_verda_01.jpg)  
  
  

Esta tardor, l'Ajuntament de Sagunt i Acció Ecologista-Agró, a través de la Colla Verda, ha preparat una campanya d'activitats en la platja d’Almardà per posar el seu gra d'arena en la conservació de les dunes, o _muntanyar__s_ nom que reben les dunes en este racó del litoral valencià.

Després de netejar la platja d’Almardà el passat mes d'octubre, les següent cita serà una plantació de flora dunar. La gola de Quartell, veïna de la Casa Penya, s'obstrueix sovint de materials que porten mar i marjals. Perquè complisca la seua funció d'eixida d'aigua de la marjal, de tant en tant, es traslladen els materials acumulats.

L'última vegada que es va fer esta actuació la Colla Verda va demanar que els retornaren a la platja contigua. Ara introduiran vegetació dunar per consolidar estos sediments en forma de duna.

![](/media/j2gdzace/51-c_colla_verda_02.jpg) 

La plantació comptarà amb espècies com el lliri de mar (Pancratium maritimum), l'herba dels conills (Lotus creticus), la grama marina (Elymus farctus) o la efedra (Ephedra distachya).

El punt de trobada serà la Casa Penya a les 10.30 hores. Tota persona que vulga ajudar a protegir i conservar els _muntany__a__rs_ d’Almardà pot participar en esta plantació de flora dunar de la Colla Verda. Per fer-ho només has d'enviar un correu electrònic a [agromorvedre@gmail.com](mailto:agromorvedre@gmail.com) o cridar als matins al 960 263 617.

*   [](http://www.facebook.com/sharer.php?u=https://aytosagunto.es/va/actualitat/la-colla-verda-repobla-les-dunes-d-almarda-amb-flora-autoctona/ "Facebook")
*   [](http://twitter.com/share?url=https://aytosagunto.es/va/actualitat/la-colla-verda-repobla-les-dunes-d-almarda-amb-flora-autoctona/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-colla-verda-repobla-les-dunes-d-almarda-amb-flora-autoctona/ "Linked In")
*   [](mailto:?body=https://aytosagunto.es/va/actualitat/la-colla-verda-repobla-les-dunes-d-almarda-amb-flora-autoctona/)